Kelkitas

Kelkitas () – upė šiaurės Turkijoje, Juodosios jūros regione; Ješil Irmako dešinysis intakas. Prasideda Ponto kalnuose, Giumušhanės provincijoje. Teka į vakarus Šiaurės Anatolijos tektoniniu lūžiu. Įteka į Ješil Irmaką ties Kyzylčiubuku, prie senovinio Eupatorijos miesto.

Upės vanduo naudojamas drėkinimui, aukštupyje įrengta keletas tvenkinių. Miestai prie Kelkito: Rešadija, Niksaras.

Senovėje upė buvo žinoma kaip Lykas (, ), Gailas (). Upės slėniu, vadintu Fanaroja (Φανἀροια) ėjo kelias tarp Mažosios Armėnijos ir Bitinijos.

Turkijos upės